สื่ออังกฤษชี้ ความอดสูเจ้าชายแฮร์รี่-เมแกน แคนาดาเลิกอารักขา หยุดจ่ายค่ารปภ.
สื่อดังอังกฤษ ชี้ รัฐบาลแคนาดาประกาศชัดเลิกถวายการอารักขาเจ้าชายแฮร์รี่และเมแกน ถือเป็นความอัปยศอดสูสำหรับทั้งคู่ เพราะจนถึงวันนี้ ยังไม่รู้ใครจะจ่ายค่ารปภ.ตกปีละ 20 ล้านปอนด์ให้ขณะพำนักในแคนาดาเมื่อ 28 ก.พ. 63 เว็บไซต์เดลี่เมลเกาะติดประเด็นร้อนใหม่ของเจ้าชายแฮร์รี่และเมแกน ดยุคและดัชเชสแห่งซัสเซกซ์ กรณีรัฐบาลแคนาดาประกาศจะยุติการถวายการอารักขาให้กับเจ้าชายแฮร์รี่ และเมแกน ขณะประทับอยู่ในแคนาดา เมื่อการขอลดบทบาทจากการเป็นสมาชิกชั้นสูงราชวงศ์อังกฤษของทั้งสองจะมีผลบังคับในสิ้นเดือนมีนาคม 2563 นี้ โดยเดลี่เมลพาดหัวข่าวว่า เรื่องนี้คือ ความอัปยศอดสูสำหรับเจ้าชายแฮร์รี่และเมแกน เมื่อแคนาดาประกาศจะขอยุติการอารักขาความปลอดภัยให้ ซึ่งนัยที่ซ่อนอยู่ก็คือ แคนาดาจะขอยุติการจ่ายเงินสำหรับค่ารักษาความปลอดภัยให้กับทั้งสององค์ขณะประทับอยู่ในแคนาดาเดลี่เมล ชี้ว่า เมื่อมีการเปิดเผยค่าใช้จ่ายในการถวายการอารักขาความปลอดภัยให้แก่เจ้าชายแฮร์รี่และเมแกน ตกปีละประมาณ 20 ล้านปอนด์ หรือประมาณ 800ล้านบาท ทำให้เกิดการตั้งคำถามขึ้นมาว่าเงินจำนวนนี้ใครจะเป็นคนจ่าย ในขณะที่เจ้าชายแฮร์รี่และเมแกน จะพำนักอยู่ในอเมริกาเหนือและอังกฤษหลังจาก Megxit ถอนตัวจากการเป็นสมาชิกชั้นสูงราชวงศ์อังกฤษ ก่อนหน้านี้ นายจัสติน ทรูโด นายกรัฐมนตรีแคนาดาได้ให้การรับรองต่อสมเด็จพระราชินีเอลิซาเบธที่ 2 แห่งอังกฤษ กรณีเจ้าชายแฮร์รี่ และเมแกน ประกาศจะขอลดบทบาทจากการเป็นสมาชิกชั้นสูงราชวงศ์เมื่อต้นปี 2563 ว่าทั้งสองจะได้รับการถวายการอารักขาความปลอดภัยขณะประทับอยู่ในแคนาดา ทว่าเมื่อคืนวันที่ 27 ก.พ.ที่ผ่านมา รมว.กระทรวงความปลอดภัยสาธารณะและการเตรียมพร้อมสถานการณ์ฉุกเฉินของแคนาดา กล่าวว่า ทางการแคนาดาได้ถวายการอารักขาความปลอดภัยให้แก่เจ้าชายแฮร์รี่และเมแกน เพราะทั้งสอง เป็นสมาชิกราชวงศ์ ซึ่งเป็นบุคคลที่ได้รับการอารักขาคุ้มครองระดับนานาชาติ แต่เมื่อสถานะของทั้งคู่เปลี่ยนไป ทำให้ทางการแคนาดาจะยุติการรับผิดชอบในเรื่องนี้ในอีกไม่กี่สัปดาห์ข้างหน้า
สื่อดังอังกฤษ ชี้ รัฐบาลแคนาดาประกาศชัดเลิกถวายการอารักขาเจ้าชายแฮร์รี่และเมแกน ถือเป็นความอัปยศอดสูสำหรับทั้งคู่ เพราะจนถึงวันนี้ ยังไม่รู้ใครจะจ่ายค่ารปภ.ตกปีละ20 ล้านปอนด์ขณะพำนักในแคนาดา
เจ้าชายแฮร์รี่,ข่าวเด่น,เมแกน,ดยุคแห่งซัสเซกซ์,ดัชเชสแห่งซัสเซกซ์,แคนาดา